section_heading: Osnivanje (2008. – 2011.)
paragraph_text: Početke sastava nalazimo u zadnjoj postavi još jednog riječkog rock sastava The Stuff. Zdravko Kasapović, današnji gitarist sastava One Possible Option bio je pjevač i gitarist grupe The Stuff koja je bila aktivna od 1988.(prvo pod imenom Deborah) do 2007. godine. The Stuff je imao tri izdanja iza sebe Majmunske sjene (1994. T.R.I.P. / Croatia Records), Znoj (1997. Kondorcomm), te Pare?! Ili život!! (2002. samoizdan). Prije no što The Stuff prekida s radom, postavu benda uz tadašnjeg pjevača Dragana Parmaća čini i ostatak prve postave benda One Possible Option.